สนามบินฮ่องกงเปิดให้บริการตามปกติ สายการบินเร่งระบายผู้โดยสารตกค้างกลับประเทศ!
สนามบินฮ่องกงเปิดให้บริการตามปกติ สายการบินเร่งระบายผู้โดยสารตกค้างกลับประเทศ!
สนามบินฮ่องกงเปิดให้บริการตามปกติ สายการบินเร่งระบายผู้โดยสารตกค้างกลับประเทศ!
13 ส.ค. 2562

ผู้สื่อข่าวรายงานว่า จากกรณีกลุ่มผู้ชุมนุมเพื่อคัดค้านกฎหมายส่งตัวผู้ร้ายข้ามแดนและการใช้ความรุนแรงของเจ้าหน้าที่ตำรวจ ได้รวมตัวกันชุมนุมภายในอาคารสนามบินนานาชาติฮ่องกง (Chek Lap Kok) ส่งผลให้ท่าอากาศยานนานาชาติฮ่องกง ได้ประกาศยกเลิกทุกเที่ยวบิน ยกเว้นเที่ยวบินขาออกที่ได้ทำการเช็คอินแล้ว และเที่ยวบินขาเข้าที่กำลังเดินทางมุ่งหน้าสู่ฮ่องกง
ล่าสุดในวันนี้ (13 ส.ค.62) โฆษกสนามบินนานาชาติฮ่องกง เปิดเผยว่า สนามบินเริ่มกลับมาเปิดให้บริการเที่ยวบินขาเข้าและขาออกอีกครั้ง หลังจากกลุ่มผู้ประท้วงปักหลักชุมนุมในสนามบินจนต้องประกาศยกเลิกเที่ยวบินทั้งหมด เมื่อวันที่ 12 ส.ค. ที่ผ่านมา
ด้านกระทรวงคมนาคมของฮ่องกง เรียกร้องให้กลุ่มผู้ประท้วงสลายตัวออกจากสนามบินโดยเร็วที่สุด เนื่องจากการบุกยึดสนามบินถือเป็นการทำลายภาพลักษณ์ของฮ่องกงอย่างร้ายแรง
ขณะที่ตำรวจฮ่องกง แถลงชี้แจงประเด็นใช้ความรุนแรง ไม่ว่าจะเป็นการยิงแก๊สน้ำตาที่สถานีรถไฟใต้ดิน การให้ตำรวจปลอมตัวเป็นผู้ประท้วง การพ่นสเปรย์พริกไทย และการใช้กระสุนยาง หลังจากภาพดังกล่าวถูกเผยแพร่บนสื่อสังคมออนไลน์ จนทำให้เจ้าหน้าที่ถูกวิพากษ์วิจารณ์อย่างหนัก
ขณะที่มีรายงานว่า ทางด้าน สายการบินแอร์เอเชีย เที่ยวบินขาออกจากประเทศไทยไปยังฮ่องกงสามารถเดินทางได้ตามปกติแล้วเช่นกัน
เที่ยวบิน FD508 จะบินในเวลา 06.30 น.
เที่ยวบิน FD 504 จะบินในเวลา 15.25 น.
เที่ยวบิน FD 502 จะบินในเวลา 17.40 น.
ส่วนขาเข้าในประเทศจากฮ่องกง มายังประเทศไทย
เที่ยวบิน FD 509 จะถึงไทยเวลา 12.35 น.
เที่ยวบิน FD505 จะถึงไทยเวลา 21.45 น.
เที่ยวบิน FD503 จะถึงไทยเวลา 23.50 น.